આ સિવાય ટ્રંપ સરકાર દ્વારા અમેરિકાના સંપૂર્ણ શરણાર્થી કાર્યક્રમને 120 દિવસ માટે સસ્પેન્ડ કરવામાં આવ્યો છે. જો કે, જે શરણાર્થીઓને અમેરિકન વિદેશ વિભાગ દ્વારા પહેલેથી પરવાનગી મળી ચૂકી છે, તેમને અમેરિકામાં પ્રવેશ મળશે. તો બીજી બાજુ ન્યૂયૉર્કના એટૉર્ની જનરલનું કહેવું છે કે, તેઓ ટ્રંપના આ નવા આદેશને અદાલતમાં પડકારવા તૈયાર છે. એરિક શેનિડરમેને કહ્યું કે, વ્હાઇટ હાઉસે ભલે પ્રતિબંધમાં બદલાવ કર્યો હોય, પરંતુ આ સ્પષ્ટ રીતે મુસલમાનો પ્રત્યેનો ભેદભાવ છે. આ ટ્રંપની સરમુખત્યારશાહી નીતિ વચ્ચે ફસાયેલા પરિવારોને નુકસાન પહોંચાડે છે, આપણા મૂલ્યોની વિરુદ્ધ છે તથા આપણી સુરક્ષા માટે જોખમરૂપ છે.